Best er að hafa samband við góðgerðafélagið eða samtökin sem þú vilt styrkja og fá leiðbeiningar hjá þeim . Sum félögin geta aðstoðað þig við að komast í samband við lögfræðing . Ef þú vilt ekki hafa samband við félagið getur þú gert erfðaskrá á eigin vegum þar sem vilji þinn varðandi erfðagjöf kemur fram . Við mælum með að leitað sé til lögfræðings við gerð erfðaskrár til að tryggt sé að hún standist lög . Mikilvægt er að erfðaskrá sé rituð skýrt svo ekki fari milli mála hver vilji þinn er . Samkvæmt 40. gr. erfðalaga nr. 8 / 1962 skal erfðaskrá vera skrifleg og skal arfleifandi , það er sá sem gerir erfðaskrá , undirrita hana eða kannast við undirritun sína fyrir notario publico ( lögbókanda / sýslumanni ) eða tveimur vottum . Erfðaskrá er ekki endanleg fyrr en arfleiðandi fellur frá . Arfleiðandi getur einnig gert breytingar á erfðaskrá eða útbúið nýja . Dagsetningar erfðaskráa skera úr um hver þeirra gildir , en það er ætíð sú nýjasta sem farið er eftir . Öruggast er að afturkalla eldri erfðaskrár til að forðast misskilning . Erfðaskrá þarf að uppfylla ströng skilyrði og best er að leita til lögfræðings til að ganga úr skugga um að rétt sé að henni staðið . Hér eru nokkur dæmi um það sem erfðaskrá þarf að uppfylla : Erfðaskrá þarf að vera skrifleg og dagsett . Skýrt þarf að taka fram að um sé að ræða erfðaskrá . Viðkomandi þarf að skrifa undir erfðaskrá sína . Koma þarf fram hver á að erfa og hvað viðkomandi á að erfa . Tveir vitundarvottar , eða sýslumaður ( og þá er fengin notario publico vottun ) þurfa að vera vitni að því að viðkomandi sé með réttu ráði og rænu og undirriti erfðaskrána af frjálsum vilja . Vottarnir verða að vera eldri en 18 ára og lögráða , mega ekki njóta góðs af erfðaskránni og skulu undirrita erfðaskránna á sama tíma og viðkomandi . Einnig þarf erfðaskráin að vera orðuð á skýran hátt þannig að enginn vafi leiki á vilja viðkomandi . Gefðu framtíðinni forskot með erfðagjöf Almannaheill , samtök þriðja geirans á Íslandi eru eigandi vefsíðunnar .